  Майя Бывальцева Шуныт но сайкыт куазь Удмуртие 13-тӥ пӧсьтолэзе вуоз. Со сярысь «Фейсбукысь»  гожтӥз элькун гидрометцентрысь куазез эскеронъя ёзэтлэн кивалтӥсез Алла Шумихина. Солэн кылъёсызъя, туннэ, 11-тӥ пӧсьтолэзе, но ӵуказе Удмуртиысь куд-ог ёросъёсын дырын-дырын зорыны но гудыръяны быгатоз. Со дыре ик саюлын температура +25 градусозь ӝутскоз. Покчиарнялы, 13-тӥ пӧсьтолэзьлы, циклон элькунысь кошкоз. Кӧснуналозь температура будоз, нош инбамын сайкыт кариськоз. 14-тӥ но 15-тӥ пӧсьтолэзе уйин омырын +10…+15 градусозь луоз, нуназе +27 градусозь. Шумихина пусйиз, таӵе лыдпусъёс та вакытлы куазья эсэспъёслы матын луо шуыса. Арнянуналысен нош ик зорыны быгатоз, но со дырын-дырын гинэ усёз. Омырын шуныт ик луоз. Тегъёс: Гидрометцентр Удмуртия куазь  